Document ID: /roh_data/filtered/fineweb-2-filterrobots_roh.jsonl.gz/35725

Tranter Malögia e Martina han mintg'onn lieu divers eveniments culturals. Ma betg tuts han lieu questa stad. La festa da musica districtuala a Zernez è vegnida spustada schon per la segunda giada – quai sin la stad 2022. Er a la Moto a Zernez, in inscunter da inscunter da töffistas e töffists cun concerts, è vegnì ditg giu.
La «Festa sül stradun» a Scuol vegn ad esser quest onn be in pitschen martgà.
La «Festa sül stradun» en in rom normal fiss in memia grond ristg.
Er il musical da Scuol resta tar ses plans. La segunda ediziun – suenter la premiera da la stad passada – duai avair lieu.
Engiadin'Ota
Er en Engiadin'Ota è la tenuta dad organisaturas ed organisaturs optimistica. L'Openair Chapella è planisà per l'emprima emna d'avust. Tenor Jonas Bürkli, responsabel per las medias, vegnan els a decider la mesadad da zercladur.
A Samedan vegn realisà tenor las paginas d'internet correspundentas in fanadur la 10avla ediziun da la Brass Week ed in october il «Back to the Roots».
Il Festival da Jazz a San Murezzan è ina da las paucas occurrenzas culturalas ch'han er gì lieu durant la stad 2020. Er per il 2021 è planisada in'ediziun. Tenor Heinrich Hunold, incumbensà da Covid-19, hajan ils organisaturs schon rimnà experientschas l'onn passà, uschia ch'i saja er quest on pussibel ed impurtant da realisar il festival.
Ins sto simplamain dir che la musica è impurtanta per surviver, es sche quai tuna exagerà.
Sche tut ils plans pon vegnir realisads vegn a mussar la stad. Quai dependa sper la grondezza dals eveniments en emprima lingia da la situaziun epidemiologica e da las mesiras correspundentas.